甜甜私房貓

《甜甜私房貓》係日本女漫畫家湖南彼方一部同貓相關嘅漫畫作品，2004年開始喺講談社漫畫雜誌《Morning》登到2015年，係黑白漫畫，總共218集；單行本就係全彩色漫畫，出咗12本，香港中文版由正文社出，每章標題都以〈貓貓…〉做開頭。

第一輯電視動畫版喺2008年3月31號至2008年9月26號由日本東京電視台播放，每集標題開頭係〈廖廖…〉，總共有104集；第二輯就喺2009年3月30號至2009年9月25號由東京電視台播放，日文名係；第三輯係整成立體電腦圖像形式，2016年10月2號至2017年9月24號由東京電視台播放，日文名係；第四輯同樣係整成立體電腦圖像形式，2018年4月8號開始由東京電視台播放，日文名係。

簡介 
描述一隻有黑灰斑紋嘅BB貓女同媽媽失散咗又唔識得返屋企，喺筋疲力盡行唔郁之際遇到一個跌親嘅細路仔洋平，自此由個洋平一家暫時照顧。因為個洋平屋企唔准養寵物，一家人要花盡心機唔畀鄰居發現隻BB貓，只係偏偏搵唔到新主人又同隻BB貓日久生情，越來越多得意同搞笑嘅生活回憶。經歷過一啲事之後，發現唔可以同隻BB貓分開，為咗繼續一齊生活，一家人終於搬去新公寓開展新生活，同埋識多咗新公寓鄰居嘅唔同寵物同埋第啲貓。

主要登場人物、動物

山田家 
搬屋之前係住喺舊公寓嘅102室；之後搬到新公寓嘅101室。

廖廖/噓噓/小奇
一隻出咗世冇幾耐嘅虎紋貓，同屋企人失散後俾偶然經過嘅洋平同埋媽媽帶返屋企，由動物醫院診斷出係隻兩三個月大嘅貓乸。鍾意牛奶同鬆餅；驚動物醫院、狗同埋車。試過搶洋平嘅鬆餅同埋玩具，係隻強勢又鍾意做惡作劇嘅貓仔，但如果留低佢一隻貓看門口又會因寂寞而眼濕濕。雖然唔鍾意屋企人一直纏住佢唔放，但完全唔理佢又會不甘寂寞而想引人注意。雖然唔識講人話，但獨白會用類似幼兒語噉口齒不清嘅方式表達。
名嘅由來，係當洋平要去廁所就會講：「尿尿」，就俾廖廖誤以為係叫緊佢，就噉順理成章變成佢個名。

洋平
山田家嘅仔，係幼稚園學生，偶然發現一間可以養寵物嘅公寓。

爸爸
喺屋企做嘢嘅設計師。曾經因為帶廖廖去動物醫院而有一段時間俾佢討厭，之後因為着嘅名貴牛仔褲啱廖廖磨爪而再度得寵。

媽媽
推測係全職家庭主婦，因為會畀廖廖嘢食，所以俾廖廖認定係山田家最偉大嘅人。

舊屋嘅鄰居 
黑熊貓
喺公寓周圍搞搞震嘅大黑貓，亦係廖廖第一位朋友，教識廖廖點樣同狗玩捉伊人同埋爬樹。山田家叫佢做「黑熊貓」，而廖廖叫佢做「黑色的」，原本係舊公寓201室嘅寵物，後來俾管理員發現而成家人搬走咗。
後來黑熊貓同埋廖廖喺一次機會之下見返面。

新屋嘅鄰居 
大衛
102室草野家嘅狗，對主人相當忠心。後來成為廖廖克服到唔驚嘅狗。

米米
103室古川家嘅兔仔，唔多出聲。

愛麗絲
104室森家嘅摺耳貓。

竹丸
105室花園家嘅鸚鵡，俾廖廖當係獵物。

其他 
三色貓嬸嬸
曾經幫過蕩失路嘅廖廖、相當親切嘅貓，識得廖廖嘅媽媽。

電視動畫

第一輯 
2008年3月31號至9月26號，逢星期一至五上晝6:40至6:45由東京電視台播出，共104集。每星期頭四日播出動畫本篇；星期五就以《Chi's Sweet News》標題，介紹一啲由觀眾寄來嘅貓仔影像同埋相，唔計入集數內。每集連片頭曲在內播出時間大概3分鐘，係2008年度播出時段最短嘅動畫。

製作人員 
企畫：古川公平、丸山正雄
製作人：青木俊志、小森健一、村山崇
系列構成：金春智子
動畫角色原案：淺香守生
動畫角色設計：小林明美
美術監督：勝井和子
色彩設計：大野春惠
攝影統籌：石塚惠子
音響監督：藤山房伸
音響效果：加藤昭二
音樂：META boys
音樂製作人：、尾上政幸
動畫製作人：篠原昭、土田大亮
動畫製作：Madhouse
導演：增原光幸
製作：東京電視台、博報堂 DY Media Partners、Madhouse

主題曲 
片頭曲
歌：廖廖，作詞：畑亞貴，作曲、編曲：伊藤真澄

第二輯 
2009年3月30號開始播到2009年9月25號，播放嘅電視台同埋時段同第一輯一樣。

製作人員 
製作人：熊本智孝、鈴木隆浩 
攝影監督：石塚惠子 
製作：

其餘嘅同第一輯一樣。

主題曲 
片頭曲
歌：松本梨香，作詞、作曲、編曲：栗田貴司

第三輯 
2016年10月2號開始，逢星期日上晝7:00至7:15由東京電視台播出

製作人員 
監督：草野公紀
總製作人：北本かおり
系列構成：千葉美鈴
副監督：沓名健一
動畫角色設計：鴻巣智、皆川惠美里
美術總監：梅田年哉
編集：伊藤潤一
音響監督：中嶋聰彥
音響製作：HALF H・P STUDIO
音樂：近藤研二
製作人：湯ノ口智樹、小嶋慶也、高橋淳一郎、今村理人、Michele Zee、竹葉理沙、紅谷佳和
動畫製作人：北本かおり、立川真由美
動畫製作：Marza Animation Planet
製作：こねこのチー製作委員会

主題曲 
片頭曲
歌：Perfume，作詞、作曲：中田ヤスタカ

《甜甜私房貓》官方網頁
 連載週刊《Morning》 - 連載漫畫嘅房
 日本Yahoo! - Chi's Sweet Home特集
 東京電視台官方網頁 第二輯、第三輯
 Madhouse 作品介紹

日本漫畫作品
日本動畫作品